7. melléklet

**Szombathely Megyei Jogú Város Önkormányzata Közgyűlésének**

**......../2020. (............) önkormányzati rendelete**

**a 7,5 tonna megengedett legnagyobb össztömeget meghaladó tehergépkocsik helyi közútra történő behajtásához szükséges közútkezelői hozzájárulásról szóló 26/2007. (X. 25.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a közúti közlekedésről szóló 1988. évi I. törvény 48. § (5b) bekezdésében kapott felhatalmazás alapján az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A 7,5 tonna megengedett legnagyobb össztömeget meghaladó tehergépkocsik helyi közútra történő behajtásához szükséges közútkezelői hozzájárulásról szóló 26/2007. (X. 25.) önkormányzati rendelet (a továbbiakban: Rendelet) bevezető része helyébe a következő rendelkezés lép:

„Szombathely Megyei Jogú Város Önkormányzatának Közgyűlése a közúti közlekedésről szóló 1988. évi I. törvény 48. § (5b) bekezdésében kapott felhatalmazás alapján az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:”

**2. §**

A Rendelet 3. §-a helyébe a következő rendelkezés lép:

**„3. §**

(1) A közútkezelői hozzájárulás iránti kérelmet az erre a célra rendszeresített, az 1. melléklet 2. pontja szerinti nyomtatványon lehet a tehergépkocsi tulajdonosának (üzemben tartójának), vagy az 1. melléklet 1. pontjában megállapított övezetekben található telephely tulajdonosának, üzemeltetőjének benyújtani.

(2) A közútkezelői hozzájárulás – a (3) bekezdésben foglalt kivétellel – egy napra vagy legfeljebb 30 napig terjedő időtartamra adható ki.

(3) A közútkezelői hozzájárulás egy éves időtartamra adható ki a közszolgáltatást végző gazdasági társaságok részére a KRESZ 14. § (1) bekezdés r) pontjában meghatározott módon kijelölt helyi közutakra, valamint azok részére, akik az 1. melléklet 1. pontjában megjelölt övezeten belül olyan telephely tulajdonosai vagy üzemeltetői, ahol állandó üzleti (üzemi), termelő-, szolgáltatótevékenységet folytatnak.

**3. §**

A Rendelet 1. melléklete helyébe az 1. melléklet lép.

**4. §**

Ez a rendelet 2021. január 1-jén lép hatályba.

**(: Dr. Nemény András :) (: Dr. Károlyi Ákos :)**

**polgármester jegyző**